# Arganovo drevo

### Iz Wikipedije, proste enciklopedije

Arganovo drevo
Listje, cvetovi in nezrel sadež
Znanstvena klasifikacija

Kraljestvo: | rastline Plantae
Deblo: | kritosemenke Magnoliophyta
Razred: | dvokaličnice Magnoliopsida
Red: | vresovci Ericales
Družina: | Sapotaceae
Rod: | Argania Roem. & Schult.
Vrsta: | Arganovo drevo A. spinosa

Znanstveno ime
Argania spinosa (L.) Skeels

Arganovo drevo (latinsko: Argania spinosa, A. sideroxylon Roem. & Schult.) je endemična vrsta drevesa, ki raste le v polpuščavi doline Sus v jugozahodnem delu Maroka. Je edina vrsta iz rodu Argania.

Arganovo drevo

Trnjavo in grčasto drevo zraste od 8 do 10 metrov visoko, njegova življenjska doba pa je 150 do 200 let. Listi so majhni, dolgi 2-4 cm, ovalni z zaokroženo konico. Cvetovi so majhni in imajo po pet bledih rumeno-zelenih cvetnih listov. Drevo cveti aprila. Sadeži so 2-4 cm dolgi in 1,5-3 cm široki z debelo, grenko lupino, ki obkroža lepo dišečo sredico, ki pa je neprijetnega okusa. V njej je zelo trd oreh, ki vsebuje od enega do treh majhnih, z oljem bogatih semen. Več kot leto je potrebno, da sadež dozori. Obirajo ga junija ali julija v letu, ki sledi letu cvetenja.

Gozdovi agranovih dreves trenutno pokrivajo 828.000 hektar|ha in so od leta 1998 zaščiteni kot UNESCOva svetovna dediščina. V zadnjih 100 letih se je njihov habitat skrčil za 50%, največ zaradi izdelave oglja in urejanja pašnikov. Najboljše upanje za ohranitev teh dreves je v razvoju tržišča visoko energijskega izdelka, agranovega olja.

Arganova savana severovzhodno od kraja Taroudant

Argan je med maroškimi Berberi pomembna naravna surovina: nadomešča oljčno olje, služi kot krma živalim, uporabljaja se tudi kot kurilno sredstvo. V zadnjih letih je vzcvetela trgovina z zdravilnim arganovim oljem, ki je med drugim močan antioksidant.

  Ta članek je škrbina. Slovenski Wikipediji lahko pomagate tako, da ga dopolnite z vsebino.

Vzpostavljeno iz »http://sl.wikipedia.org../../../a/r/g/Arganovo_drevo.html«

Kategoriji: Škrbine | Drevesa

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- العربية
- Deutsch
- English
- Français
- Italiano
- Polski
- Português